open-index/open-wikipedia-markdown huggingface dataset:
Eridė

: *Šis straipsnis apie mitologiją. Apie astronominį objektą skaitykite [[Eridė (nykštukinė planeta)]].

*'Eridė*' ( 'nesantaika') – [[graikų mitologija|graikų mitologijoje]] nesantaikos ir ginčų deivė. Su Dzeusu susilaukė Atės, pažeminimo personifikacijos. Ją išgarsino auksinis nesantaikos obuolys. Romėnų mitologijoje Eridės atitikmuo – [[Diskordija]] (*Discordia'').

## Auksinis nesantaikos obuolys
Dzeusas norėjo jūrų dievo Nerėjo dukterį Tetidę, sidabrakoję deivę, paimti už žmoną. Bet Prometėjas jam išpranašavo, kad Tetidės sūnus bus galingesnis už tėvą. Dzeusas išsigando Krono likimo ir su Tetide apvesdino mirtingąjį Pelėją, Tesalijos Fitijos valdovą. Vestuvėse dalyvavo ir dievai, atnešę jaunavedžiams dieviškųjų dovanų. Tik Eridės nepakvietė. Bet Eridė metė Pelėjo ir Tetidės vestuvių metu į svečių – dievų tarpą obuolį. Ant šio obuolio buvo išgraviruota „Gražiausiajai“ („Jį paims gražiausioji“). Ir pradėjo Afroditė, Atėnė ir Hera tarpusavyje ginčytis dėl obuolio. Dzeuso patarimu Hermis trijulę atvedė ant Idos kalno pas Parį, kuris ir turėjo gražiausiai iš trijų deivių atiduoti obuolį. Paris pasirinko Afroditę, kuri jam pažadėjo Helenę – gražiausią pasaulio moterį. O Helenės pagrobimas tapo Trojos karo priežastimi.

## Vaizdavimas
Eridė dažnai vaizduojama kaip šlubuojanti, sunykusi, mažutė moterėlė. Tik tada, kai jai pavyksta žmoguje pažadinti pavydą ir neapykantą, ji atgauna savo pirmykštę išvaizdą. Homeras apie ją rašo „Iliadoje“: „Ką ji vieną kartą pradėjo, nuo to nebegali atsitraukti. Iš savo mažos figūros ji išauga gigantiško dydžio ir grožio“.

## Šaltiniai

* Ar žinai?
Jaučiaganis

**Jaučiaganis** (*Bootes*, *Boo*) – 13-as pagal dydį šiaurinio pusrutulio ryškus žvaigždynas. Mūsų platumoje matomas beveik ištisus metus, kadangi yra arti šiaurinio dangaus poliaus. Randamas pratęsiant Didžiųjų Grįžulo Ratų „ieną“ nuo „vežimo“, kol pataikoma į labai ryškią žvaigždę – Arktūrą. Kitas lietuviškas pavadinimas – **Sėjikas**.

## Mitai
*Arktūras* lietuviškai reiškia 'lokio varovas' (kartu su Skalikais vejantis lokę (Didieji Grįžulo Ratai atitinka lokę).

Kita versija sieja Jaučiaganį su Filomeliu, Demetros ir Jasono sūnumi.

Pagal trečiąją versiją Jaučiaganis – vynuogynų darbininkas Ikarijus, kuris atrado vyno gaminimo paslaptį ir vynu pavaišino draugus. Ryte pagirioti draugai pamanė, kad Ikarijus juos norėjo nunuodyti ir užmušė jį. Vyno dievas Bakchas (ar Dionisas) Ikarijų įkėlė į dangų. Žvaigždė ε Boo vadinama **Ikaru** (**Ikarijumi**).

## Ryškiausios žvaigždės
* Arktūras – α Boo -0m,05 (4-a pagal ryškumą dangaus žvaigždė)
* **Nekaras** – β Boo 3m,49
* **Ikaras** (*Ikarijus*, *Mirakas*) – ε Boo 2m,79
* **Mufridas** – η Boo 2m,68
* **Seginas** – γ Boo 3m,49

## Kiti objektai
* Meteoritų srautas *Bootidai*;
* Kamuolinis spiečius NGC 5466

## Nuorodos
* The Deep Photographic Guide to the Constellations: Bootes
Mažasis Liūtas

**Mažasis Liūtas** (*Leo Minor*, *LMi*) – 64-as pagal dydį šiaurinio pusrytulio žvaigždynas. Žvaigždyne nėra ryškių žvaigždžių. Lietuvoje geriausiai matomas žiemą. Žvaigždynui pavadinimą XVII a. davė J. Hevelijus. Ryškiausia žvaigždė *Praecipua* (46 LMi) tik 3m,83 ryškio.
Svarstyklės (žvaigždynas)

**Svarstyklės** () – 29-as pagal dydį pietų pusrutulio žvaigždynas, esantis arti dangaus pusiaujo. Lietuvoje geriausiai matomas birželio – liepos vakarais.

Senovės graikai įžiūrėjo teisingumo deivės Astrajos atributą – svarstykles.

## Ryškiausios žvaigždės
* **Zubenelgenubas** ( 'pietinė žnyplė') – α Lib (dvinarė: 2m,75 ir 5m,15)
* **Zubenesachmalis** ( 'šiaurinė žnyplė') – β Lib, 2m,61

## Mitai
Pagal egiptiečių mitologiją svarstyklėmis dievai sverdavę mirusiųjų širdis ir pagal svorį nuspręsdavo, į kurią mirusiųjų karalystę (šviesos ar tamsos) juos pasiųsti.

## Zodiako ženklas

7-asis Zodiako žvaigždynas.

## Šaltiniai
Avinas (žvaigždynas)

**Avinas** (*Aries*, *Ari*) – 39-as pagal dydį šiaurės pusrutulio žvaigždynas. Lietuvoje geriausiai matomas gruodžio – sausio vakarais. Žvaigždynas nėra itin ryškus. Jame yra nemažai meteoritų srautų kvadrantų, dvinarių žvaigždžių.

Dangaus plotas, apimantis Avino, Andromedos, Žuvų žvaigždynus ir Plejades, simbolizuoja Hipolitės juostą.

## Ryškiausios žvaigždės
* Hamalis (α Ari) – 2,0 ryškio K2 spektrinės klasės kintamoji milžinė.
* Šeratanas (β Ari) – 2,6 ryškio A5 spektrinės klasės pagrindinės sekos žvaigždė.

## Mitai
Vienas mitas siejasi su graikų didvyrio Jasono ir argonautų kelione į Kolchidę dėl aukso vilnos.

## Zodiako ženklas

1-asis Zodiako žvaigždynas.

## Šaltiniai
Šiaurės Vainikas

**Šiaurės Vainikas** (*Corona Borealis*, *CrB*) – 73-as pagal dydį šiaurinio pusrutulio žvaigždynas, matomas visus metus. Lietuviškas žvaigždyno pavadinimas – **Darželis**. Vienas iš 48 žvaigždynų, kuriuos aprašė Klaudijus Ptolemėjus.

## Mitai
Pasak senovės graikų – tai yra karūna, kurią Dionisas apdovanojo Ariadnei už tai, kad ji padėjo Tesėjui išeiti iš labirinto. Karūną nukaldino Hefaistas.

## Ryškiausios žvaigždės
* **Gema** (*Brangakmenis*) – α CrB 2m,22
* **Nusakanas** – β CrB 3m,66
W3C

**World Wide Web Consortium** (**W3C**) – konsorciumas, leidžiantis programinės įrangos standartus („rekomendacijas“, kaip jie jas vadina) žiniatinkliui (). Vadovauja Tim Berners-Lee, sukūręs URL (Uniform Resource Locator), HTTP (HyperText Transfer Protocol) ir HTML (HyperText Markup Language), interneto technologinį pagrindą.

Turi lokalines atstovybes įvairiose šalyse, vadinamas „W3C biurai“ () ir valdomas bendrai:
* Masačusetso technologijos institutas MIT (biurai Gates Tower 5-ame aukšte Stata Center),
* ERCIM (Sophia Antipolis, Prancūzija),
* Keio universitetas (Japonija).

W3C standartai praeina šiuos etapus:
* Darbinis projektas (*Working Draft*),
* Paskutinis skelbimas (*Last Call*),
* Rekomendacijos projektas (*Candidate Recommendation*) ir
* Pasiūlyta rekomendacija (*Proposed Recommendation*).

Veikiantis standartas yra Rekomendacija (*Recommendation*). Pastaroji gali būti atnaujita atskirai išleista (paskelbta) *Errata* iki sukaups pakankamai esminių pataisų, ir tuomet bus naujas Rekomendacijų *leidimas* () (pvz.; XML dabar yra 'trečia laida'). Taip pat W3C skelbia (leidžia) įvairios rūšies informacines Žinutes (Pastabas) (), kurios nelaikomos standartais.

Konsorciumas palieka laisvę gamintojams prisilaikyti Rekomendacijų.

Rekomendacijos yra autoriniu mokesčiu licencijuojami patentai, kuriuos įdiegti gali kiekvienas.

Skirtingai nuo ISOC ir kitų tarptautinių standartizuojančių institucijų, W3C neturi sertifikacijos programos. 

## Taip pat skaitykite
* Cascading Style Sheets
* Document Object Model DOM
* HTML
* Resource Description Framework RDF
* RSS
* Scalable Vector Graphics SVG
* WAI
* XHTML
* XML
Niobė

**Niobė** graikų mitologijoje – Amfiono žmona, Tėbų karalienė. Ji – Tantalo ir arba Eurianasos, Euritemistos, Klitijos, ar Laodikės dukra.

Antikinės mitologijos herojė, kurią dievai nubaudė, pražudydami vaikus; ji po to suakmenėjusi, bet iš akmeninių akių ir toliau riedėjusios ašaros.

## Istorija
Niobė gyrėsi esanti viršesnė už Leto, nes ji turėjo keturiolika vaikų, septynis berniukus ir septynias mergaites (niobidus), tuo tarpu Leto turėjo tik du (Apoloną ir Artemidę). Apolonas užmušė jos sūnus, kai šie užsiiminėjo atletika, paskutinis iš jų maldavęs pasigailėjimo, o Artemidė užmušė Niobės dukteris. Apolonas ir Artemidė naudojo užnuodytas strėles, nors pagal kitas versijas kelių pasigailėjo (Chloris dažniausiai). Amfionas buvo užmuštas Apolono prie savo negyvų sūnų arba pats nusižudė. Priblokšta Niobė pabėgo į Sipliono kalną esantį Mažojoje Aziojoje ir buvo paversta akmeniu, kai verkė, arba pati nusižudė. Jos ašaros suformavo Achelojo upę. Dzeusas sustingdė visus Tėbų žmones, kad niekas negalėtų palaidoti niobidų, devintą dieną po jų mirties dievai patys juos palaidojo.

Aedonė buvo Tėbų karalienė, kuri mėgino užmušti savo priešininkės Niobės, brolienės, sūnų (Aedonė buvo ištekėjusi už Zeto), ir per nelaimingą atsitikimą nužudė savo dukrą, Itiliją vietoje jo. Dievai Niobę pavertė lakštingala.

## Kitur
Niobė taip pat yra filmų The Matrix Reloaded ir The Matrix Revolutions veikėja. Ją vaidino Jada Pinkett Smith. Ji buvo laivo Logos kapitonė, Morfėjaus buvusi mylimoji.
Tinklo etiketas

**Tinklo etiketas** (, „network“ – 'tinklas' ir  – 'etiketas') – etikos taisyklės, kurių laikomasi bendraujant kompiuterių tinklu: rašant elektroninius laiškus, dalyvaujant elektroninio pašto grupėse, atsiliepiant į diskusijas, pateikiant informaciją tinklalapiuose ir pan. Tinklo etiketą galima būtų palyginti su garbės kodeksu. Jis nėra sukurtas kokios nors konkrečios institucijos ir jokiu būdu nėra privalomas vykdyti. Nepaisant to, su tinklo etiketu, talpinančiu savyje didelį ir pakankamai universalų elgsenos internete taisyklių rinkinį, turėtų būti susipažinęs kiekvienas internautas.

Skirtingose bendruomenėse neformaliai pripažintos taisyklės skiriasi. Tinklo etiketo pagrindinės taisyklės surinktos 1995 metų spalio mėn. aukščiausios pasaulinio tinklų tinklo institucijos – „Internet Engineering Task Force“ (www.ietf.org) organizacijos išleistame RFC (Requests for Comments) dokumente Nr. 1855. Skirtingai nuo kai kurių kitų RFC dokumentų, pastarasis nepretenduoja į standarto vaidmenį ir yra tik rekomendacija (guidelines).

Taisyklės gali skirtis priklausomai nuo to, ar laiškas adresuotas vienam, ar daugeliui gavėjų. Paprastai formalios taisyklės svarbesnės jei laišką gauna daugelis.

## Labiausiai paplitusios taisyklės
* Nesiųskite daugeliui žmonių informacijos, kuri reikšminga tik siauram draugų ratui.
* Jei žinutė yra atsakymas, pradžioje įterpkite grupėje sutartu būdu pažymėtą citatą iš klausiančio laiško. Venkite laiškų, kurių negalima suprasti be konteksto.
* Jei žinutė buvo pasiųsta iškart kelioms elektroninio pašto konferencijoms, patikrinkite, ar visoms joms jūsų atsakymas reikšmingas ir įdomus.
* Perskaitykite savo laišką prieš siųsdamas. Ištaisykite gramatines klaidas, eilutės ilgį apribokite 70 ženklų, nepernaudokite ASCII grafikos.
* HTML žinutės laikomos neetiškomis (jau vien dėl didesnės apimties) ir kai kada net blokuojamos.
* Vengti segti specifiniais formatais (MS Word, OpenOffice ir pan.) užkoduotą tekstą, kurio kai kuriems gavėjams gali apskritai nepavykti perskaityti.
* Žinokite, kokio dydžio laišką siunčiate. Prisegant dokumentus ir ypač nuotraukas galima lengvai viršyti protingas apimties ribas.
* Net ir vienam konkrečiam adresatui siunčiamos žinutės nėra saugios, jei specialiai nešifruotos. Žinutės turinį turi būti galima nebūgštaujant atskleisti kiekvienam.

## Šaltiniai

## Nuorodos
* RFC 1855
* RFC&nbsp;1855 Netiketo taisyklės (liet.)
Dafnė

:: *Apie miestą žr. [[Dafnė (miestas)]]*.

Graikų mitologijoje **Dafnė** (gr. Δάφνη, „lauras“) – driadė, Penėjo, upės dievo dukra. 

Apolonas pamatęs Dafnę, medžio nimfą, įsimylėjo, bet ją sužeidė Eroto abejingumo strėlė, ir ji pabėgo išsigandusi Apolono. Apolonas vijosi Dafnę, Penėjo dukterį, kuri jį atstūmė. Apolono aklą meilę sukėlė Eroto strėlė, kuris tai padarė pavydėdamas Apolono meistriškumo valdant lanką. Erotas taip pat tvirtino, kad jį erzino Apolono dainavimas. Dafnė prašė pagalbos savo tėvo, upės dievo Penėjo, ir šis ją pavertė lauro medžiu, kuris Apolonui tapo  šventas.
Dvyniai (žvaigždynas)

**Dvyniai** (*Gemini*, *Gem*) – 30-as pagal dydį ryškus šiaurės pusrutulio žvaigždynas. Lietuvoje geriausiai matomas žiemą. Senovinis lietuviškas žvaigždyno pavadinimas – **Du Jaučiai**.

Žvaigždynas sudaro įsimintiną figūrą, kurios dvi ryškiausios žvaigždės simbolizuoja graikų mitologijos didvyrius dvynius Dioskūrus – Kastorą ir Poluksą. Arabai čia matė du povus, egiptiečiai – Horą vyresnįjį ir jaunesnįjį. Mesopotamijos mitologijoje žvaigždynas buvo siejamas su dievais dvyniais Lugalira ir Meslamtaea. Eskimams simbolizavo du akmenis, dedamus prie įėjimo į būstą.

Dvynių žvaigždyne rastos dvi naujos Saulės sistemos planetos:
* 1781 m. Viljamas Heršelis atrado Uraną,
* 1930 m. K. Tombo atrado Plutoną.

## Ryškiausios žvaigždės
* **Kastoras** – α Gem (dvinarė: 1m,98 ir 2m,88)
* **Poluksas** – β Gem 1m,16
* **Alchena** – γ Gem 1m,93
* **Vasatas** – δ Gem 3m,50
* **Mekbuda** – ζ Gem 3m,06
* **Mebsuta** – ε Gem 4m,01

## Kiti objektai
* Padrikasis spiečius M 35;
* Kamuolinis spiečius NGC 2158;
* Planetiškasis ūkas NGC 2392 (vadinamas *Juodario veidu* arba *Eskimu*).
* Neutroninė žvaigždė Geminga – vienas stipriausių gama spindulių šaltinių.

## Zodiako ženklas

3-asis Zodiako žvaigždynas.

## Šaltiniai
Skalikai

**Skalikai** (*Canes Venatici*, *CVe*) – 38-as pagal dydį šiaurinio pusrutulio žvaigždynas. Tai neryškių žvaigždžių grupelė po Didžiųjų Grižulo Ratų „iena“. Lietuvoje matomas ištisus metus. Žvaigždynui pavadinimą XVII a. davė J. Hevelijus.

Žvaigždynas simbolizuoja Jaučiaganio medžioklinius šunis *Asterioną* ir *Charą*.

Įdomesni objektai:
* Sąveikaujančios galaktikos M 51 ir NGC 5195, kamuolinis spiečius M 3, spiralinės galaktikos M 94 ir NGC 4258.

Ryškiausia žvaigždė:
* **Cor Caroli** (*Karlo širdis*) – α CVe 2m,89 (pavadinamas sąlyginai naujas, įamžinantis Anglijos karaliaus Karolio II atminimą)
Laputė

**Laputė** (*Vulpecula*, *Vul*) – 54-as pagal dydį šiaurinio pusrutulio žvaigždynas. Žvaigždyne nėra ryškių žvaigždžių. Lietuvoje geriausiai matomas vasarą. Žvaigždyną XVII a. pavadino J. Hevelijus. Žvaigždyne yra vienas įspūdingiausių ir ryškiausių planetiškųjų ūkų – Hantelio ūkas (M27), kurį galima stebėti per žiūroną.

Ryškiausia žvaigždė:
* **Anseras** (*Žąsis*) α Vul 4m,44
Turmalinas

**Turmalinas** – mineralas Na(Al, Fe, Li, Mg, Mn)M3Al(Si6O18)(BO3)3(OH,F)
4 : aliuminio ir boro silikatas su geležies, ličio, mangano priemaišom. Vienas margiausių brangakmenių: aptinkamas visų spalvų, bet raudoni, žali ir daugiaspalviai yra garsiausi. Moksliškai turmalinas yra ne vienas mineralas, bet mineralų grupė su giminingomis fizikinėmis ir cheminėmis savybėmis. Populiariausia turmalino atmaina yra elbaitas. Trys kiti grupės akmenys – dravitas, šerlas ir lidikoatitas yra rečiau naudojami brangakmeniams.

## Pavadinimų kilmė
Žodžio „turmalinas“ kilmė yra singalų (Šri Lankos gyventojai) žodis *turmali*, reiškiantis „daugiaspalvis“.

**„Šerlas“** – skandinaviškos kilmės. **„Dravitas“** – iš Drave rajono Karintijoje, **„achroitas“** – graikiškai „bespalvis“, **elbaitas** pavadintas pagal Elbos salą Italijoje.

## Savybės
Turmalinas pasižymi piroelektrinėmis, termoelektrinėmis ir pjezoelektrinėmis savybėmis.

Kaitinant galima pakeisti spalvą (žalsvi tamsėja, rudai – raudoni – į raudoną, rausvi darosi bespalviai).

Visos turmalino atmainos daugiau ar mažiau pasižymi pleichroizmu.

Turmalino kristalai yra prizminiai (su štrichuotomis sienelėmis), stulpėti, adatiniai iki 40 cm ilgio. Blizgesys – stiklinis. Kietumas pagal Moso skalę – 7.

## Radimvietės

Turmalinas plačiai paplitęs granituose, pegmatituose. Kai kurios turmalino atmainos randamos metamorfinėse uolienose. Taip pat jų galima rasti ir aliuviniuose sąnašynuose.

* Elbaitų randama Brazilijos (Minas Žerajo valstijos radimvietės). 1978 m. Itataia telkinyje buvo rasti iki 1 m ilgio kristalai. Čia rastas kristalas „Brazilijos gėlė“ (The Flower of Brasil), kuris buvo 25x11 cm dydžio. Kitos radimvietės – JAV, Madagaskaras, Mozambikas, Zambija, Rusija (Užbaikalė).
* Rubelitai randami Brazilijoje, JAV, Himalajuose.
* Indigolitai randami Namibijoje ir Madagaskare.
* Dravitai – Kinija (mėlyni), Zimbabvė (žali), Afganistanas ir Pakistanas. Europos žemyne jie aptikti Moravijoje, Čekijoje ir Italijoje, Elbos saloje. Šri Lankoje kasami geltonieji ir cinamono geltonumo dravitai („Ceilono olivinai“).

## Panaudojimas juvelyrikoje
Plačiausiai naudojami elbaitas – raudonas, žalias, daugiaspalvis. Rožinis ir žalias turmalinas, tinkamai nušlifuotas gali pasižymėti „cats-eye“ efektu. Dažnai šlifuojamas kaip kabošonas.

## Variacijos

* **Elbaitas** – žalias (gali būti ir daugiaspalvis)
** **„Watermelon“** (*Arbūzas*) – raudonas centre, į pakraščius žalias (ir atvirkščiai)
** **Verderlitas** – retai naudojamas žalio turmalino pavadinimas
** **Siberitas** – purpurinis
** **„Paraiba“** – neoninis-mėlynas
** **Rubelitas** – nuo rožinio iki raudonumo
** **Indigolitas** – nuo melsvo iki tamsiai mėlyno
** **Achroitas** – bespalvis
* **Dravitas** – rudas, praturtintas magniu
* **Šerlitas** – juodas, praturtintas geležimi
* **Uvitas** – praturtintas kalciu
* **Tcilaizitas** – praturtintas manganu
Berenikės Garbanos

**Berenikės Garbanos** (*Coma Berenices*, *Com*) – 42-as pagal dydį šiaurinio pusrutulio žvaigždynas. Tai neryškių žvaigždžių grupelė tarp Skalikų ir Liūto. Lietuvoje matomas ištisus metus.

Berenikės Garbanų žvaigždyne yra šiaurinis mūsų Galaktikos polius.

Berenikė yra realiai egzistavusi istorinė asmenybė, gyvenusi 246 pr. m. e. ir ištekėjusi už Ptolemėjaus III Evergeto. Ji buvo geras raitelis.  Pasak legendos, savo garbanas Berenikė paaukojo dievams. Erastotenas žvaigždyną vadino ir Ariadnės plaukais. Johann Bayer 1603 m. detaliai apibrėžė žvaigždyno ribas veikale *Uranometria*.   Tai vienintelis žvaigždynas, pavadintas realiai egzistavusio žmogaus vardu (Skydas buvo vadinamas *Scutum Sobiescianum*, Jono III Sobieskio garbei, bet dabar tas pavadinimas sutrumpintas).

## Svarbesni objektai
* Kamuolinis spiečius M 53, spiralinės galaktikos M 64 (*Juodoji Akis* arba *Blogio Akis*), M 98 ir M 99, elipsinė galaktika M 85.

Ryškiausia žvaigždė:
* **Diadema** – α Com (dvinarė: 4m,32 ir 5m,22)

## Šaltiniai
Mažasis Šuo

**Mažasis Šuo** (*Canis Minor*, *CMi*) – dangaus šiaurinės hemisferos žvaigždynas. Žvaigždyno plotas – 183 kvadratiniai laipsniai (71-as pagal dydį). Lietuvoje Mažojo Šuns žvaigždynas geriausiai matomas lapkričio-kovo mėn. Žvaigždynas aprašytas Ptolemėjaus II m. e. a. senovės Graikijoje.

Kartu su Didžiojo Šuns žvaigždynu simbolizuoja medžiotojo Oriono šunis.

Ryškiausios žvaigždės:
* **Prokyonas** – α CMi (dvinarė 0m,38 ; 8-a pagal ryškumą dangaus žvaigždė, 13-oji pagal nuotolį nuo Saulės (11,4 šviesmečių)
* **Gomeiša** (*Apsiblausiusi*) – β CMi 2m,89

## Išnašos
Kasandra

**Kasandra** („žinanti kaip įpainioti vyrus“) (taip pat žinoma kaip **Aleksandra**) graikų mitologijoje – Priamo, Trojos karaliaus, ir jo karalienės Hekubos dukra. 

Pagal legendą Apolonas įsimylėjo Kasandrą ir norėdamas ją suvilioti pasiūlė jai pranašystės dovaną, bet ši Apoloną atstūmė. Tada supykęs Apolonas vis tiek jai suteikė pranašystės dovaną, bet kartu prakeikė, kad jos pranašystėmis niekas netikėtų. Nors Kasandra ir numatė Trojos sunaikinimą, perspėjo trojėnus apie Trojos arklį, Agamemnono mirtį, jos pačios pražūtį, bet niekas jos nesiklausė ir ji nieko negalėjo padaryti. Koroebas ir Otronas atėjo į pagalbą Trojai iš meilės Kasandrai. Kasandra pirmoji pamatė parvežtą Hektoro kūną į miestą. 

Pasibaigus Trojos karui Kasandrą išprievartavo Ajaksas. Ji buvo pargabenta karaliui Agamemnonui į Mikėnus kaip jaunesnioji žmona ir sekso vergė. Kai Agamemnonas buvo kare, jo žmona Klitemnestra turėjo romaną su Egistu. Prieš Agamemnonui ir Kasandrai grįžtant namo į Mikėnus, Klitemnestra paprašė savo vyrą pereiti per purpurinį kilimą, jis atsisakęs, bet galiausiai perėjęs per kilimą, nors ir girdėjęs Kasandros perspėjimus. Klimenestra ir Egistas nužudė Agamemnoną, vėliau ir Kasandrą. Pagal kai kuriuos šaltinius teigiama, kad Agamemnonas ir Kasandra turėję dvynius berniukus Teledamą ir Pelopsą.
Krosnis (žvaigždynas)

**Krosnis** (*Fornax*, *For*) – 41-as pagal dydį neryškus pietinio pusrutulio žvaigždynas, esantis Paukščių Take. Lietuvoje praktiškai nematomas. Pirmąkart į žvaigždėlapius įtraukė Nicolas Louis de Lacaille 1763 m., siūlė žvaigždyną vadinti *Fornax Chemica* (*Cheminė Krosnis*).

Ryškiausia žvaigždė:
* **Fornacis** – α For 3m,80
Aukuras (žvaigždynas)

**Aukuras** (*Ara*, *Ara*) – 63-as pagal dydį pietinio pusrutulio žvaigždynas, esantis Paukščių Take. Lietuvoje praktiškai nematomas. Pirmąkart į žvaigždėlapius įtraukė Nicolas Louis de Lacaille 1763 m.

## Mitai
Aukuro vardą mini dar IV a. pr. m. e. graikų filosofas Eudoksas, žvaigždyno pavadinimas siejamas su kentauru Cheironu, ant kurio aukojamas Vilkas, o kartais – su Dionisu (*„Dioniso aukuras“*). Pagal kitą versiją tai aukuras, nukaldintas Hefaisto, ant kurio aukojo dievai prieš jų kovą su titanais.
Borėjas

**Borėjas** („šiaurės vėjas“ arba „užvaldantis“) graikų mitologijoje – šiaurės vėjo personifikacija, vienas iš keturių Anemojos vėjų, sparnuotas Eos ir Eolo sūnus. Kiti trys vėjai: Euras – rytinis vėjas, Notas – pietų vėjas, Zefyras – vakarų vėjas. Borėjas vaizduojamas kaip energingas senis, sparnuotas ir labai stiprus. Romėnų mitologijoje jo atitikmuo – Akuilonas (Aquilo/Aquilon). Borėjas – Buto tėvas.

* Pausianas rašė, kad Borėjas turi gyvates vietoje kojų, nors mene jis vaizduojamas su žmogiškom kojos, kurios dažnai turi sparnus.
* Borėjas turėjo du sūnus ir dvi dukteris, dvylika kumelių, kurios, kaip sakoma, galėjusios perjoti per javų lauką nesutrypdamos augalų. 
* Kai Atėnams grasino Kserksas, žmonės meldėsi Borėjui, kuris sukėlė vėjus ir paskandino 400 persų laivų.
* Jis pagrobė Oreitiją, Atėnų princesę, nuo Iliso upės ir susilaukė jie kartu  Chionės, Zeto ir Kalaiso, boreidų, kurie galėjo skraidyti ir vėliau tapo argonautais.
* Graikai tikėjo, kad jo namai yra Trakija, abu, Herodotas ir Plinis, aprašė žemę esančią už šiaurinio vėjo, žinomą kaip Hiperborėją, kur žmonės ilgus metus gyvena visiškai laimingi.

### Mirtingasis
**Borėjas** buvo Haemo, Trakijos karaliaus tėvas.
Euras (reikšmės)

**Euras** gali reikšti:
* Euras – bendra Europos Sąjungos šalių valiuta;
* Euras – graikų mitologijoje rytų vėjo dievas.
Euras (mitologija)

**Euras** () – graikų mitologijoje rytų vėjo personifikacija, Eos ir Eolo sūnus.

Euras – vienas iš keturių Anemojos vėjų. Kiti trys vėjai, jo broliai: Borėjas, Zefyras, Notas. Euras yra nelaimingas rytų vėjas atnešantis karštį ir lietų. Romėnų mitologijoje jo atitikmuo – Vulturnas.
Zefyras (dievas)

**Zefyras** () graikų mitologijoje – vakarų vėjo personifikacija, vienas iš keturių Anemojos vėjų. Buvo manyta, kad Zefyras gyvena oloje, esančioje Trakijoje. Jis yra Eos ir Eolo sūnus. Kiti trys vėjai, jo broliai: Borėjas – šiaurės vėjas, Notas – pietų vėjas, Euras – rytų vėjas. Zefyras žinomas kaip apvaisinantis vėjas, pavasario pasiuntinys. Romėniškas ekvivalentas – vėjo dievas **Favonijus**, kuris valdė augalus ir gėles.
 
Zefyras turėjo keletą žmonų pagal skirtingas istorijas:
* Zefyras buvo Iridės, vaivorykštės deivės vyras;
* Jis pagrobė deivę Chloridę (kuri buvo ir jo sesuo) ir suteikė jai galią valdyti gėles. Su Chloride jie susilaukė Ampikso, Mopso, Karpo. Jis su savo broliu Borėju varžėsi dėl Chloridės, galiausiai laimėjo;
* Su kita seserimi harpija Podagre (taip pat žinoma kaip Kelaeno) jis susilaukė Balijaus ir Ksanto;
* Istorijoje apie Kupidoną/Erotą ir Psichę Zefyras tarnauja Kupidonui nunešdamas Psichę prie Kupidono rūmų (kitoje versijoje į olą).
Notas (mitologija)

**Notas** graikų mitologijoje – pietų vėjo personifikacija, vienas iš keturių Anemojos vėjų. Jis – Eos ir Eolo sūnus. Kiti trys vėjai, jo broliai: Borėjas, šiaurės vėjas, Euras, rytų vėjas, Zefyras, vakarų vėjas. Bendrai apibūdinamas kaip karštas vėjas siejamas su Sirijaus pakilimu po vidurvasario, jis atneša audras rudenį ir jo bijomasi kaip pasėlių naikintojo. Romėnų mitologijoje jo atitikmuo – Austeras, kuris buvo sirokas, atnešantis didelių debesų uždangą ir rūką arba „drėgnas galvas“.
Steno

**Steno** („valingas“) graikų mitologijoje – viena iš trijų seserų gorgonių, Keto ir Forkino dukra. Steno seserys yra Medūza ir Eurialė. Steno ir Eurialė buvo nemirtingos, ir tik vienintelė Medūza buvo mirtinga. Steno galva buvo demonstruojama, po to kai ji mirė išjuokdama visus dievus. Gorgonė vaizduojama plačiu veidu, išplėstomis akimis, auksiniais sparnais, kūną dengė slibino žvynai, rankos varinės su aštriais nagais, vietoj plaukų ant jų galvų augo nuodingos gyvatės. Pražiotoje burnoje styrojo aštrios kaip durklai iltys, raudonas liežuvis karojo iš plačios burnos.
Medūza (mitologija)

**Gorgonė Medūza**,  **Medūsa** ( 'valdovė, gynėja') – graikų mitologijos pabaisa moters veidu ir gyvatėmis vietoje plaukų. Užmušta Persėjo. Minima Odisėjoje (XI 634).

Jūrų medūzos taip pavadintos dėl jų čiuopiklių panašumo į Medūsos plaukus-gyvates.

Medūzos vaikai yra Pegasas ir Chrisaoras, iššokę iš jos kaklo, kai Persėjas jai nukirto galvą. Gorgonė vaizduojama plačiu veidu, išplėstomis akimis, auksiniais sparnais, kūną dengė slibino žvynai, rankos varinės su aštriais nagais, vietoj plaukų ant jos galvos augo nuodingos gyvatės. Pražiotoje burnoje styrojo aštrios kaip durklai iltys, raudonas liežuvis karojo iš plačios burnos.

## Mitas

### Kilmė

Ji buvusi viena iš trijų seserų gorgonių, Keto ir Forkino dukra, jos seserys - Steno ir Eurialė. Medūsa buvusi vienintele mirtingąja iš Gorgonių.

Pagal vėlyvą mito versiją, kurią perteikė Ovidijus "Metamorfozėse" Medūza buvusi mergina gražiais plaukais. Pasivertęs paukščiu Poseidonas ją išprievartavo Atėnės šventykloje, kur ši buvo pasislėpusi nuo Poseidono persekiojimo. Poseidonas buvo Atėnės priešininkas kovoje dėl Atėnų. Atėnė ne tik nepadėjo merginai, bet dėl šventyklos išniekinimo pavertė Medūzos plaukus į hidras. Nuo jos žvilgsnio visi gyvieji pavirsdavo akmeniu. Ji buvo ištremta už Hiperborėjos žemių.

### Medūzos mirtis

Polidektas, Serifo karalius, sukvietė savo brolius, o drauge su jais ir Persėją, ir prisakė visiems atnešti jam vestuvinių dovanų, nes jis rengiąsis vesti Hipodamiją, Oinamajo dukterį. Persėjas išdidžiai pareiškęs, kad jeigu karalius pareikalausiąs, jis mielai atnešiąs jam dovanų Gorgonės galvą. Polidektas iš brolių pareikalavo jojamų žirgų, tuo tarpu iš Persėjo žirgo neėmė, o įsakė atnešti Gorgonės galvą.

Vienintelė Medūza iš trijų gorgonių buvo mirtinga, todėl Persėjas ėmė ieškoti kaip tik jos galvos. Gorgonių galvas dengė gyvačių žvynai, jų dideli dantys – kaip šernų iltis, rankos geležinės, sparnai auksiniai, ir kas tik išdrįsdavo į jas pažvelgti, virsdavo akmeniu. Persėjas į jas ėjo, atsukęs nugarą, ir žiūrėjo tiktai į jų atspindį variniame skyde. Jo ranką valdė pati Atėnė, su jos pagalba jis nukirto Medūzai galvą. Tuo momentu iš jos iššoko sparnuotas arklys Pegasas ir Chrisaoras, Geriono – giganto su trimis kūnais – auksakardis tėvas. Persėjas įmetė Medūzos galvą į stebuklingą krepšį ir išvyko namo. Atsibudusios kitos Gorgonės ėmė jį persekioti, bet veltui: Persėjas užsidėjo savo šalmą ir pasidarė nematomas.

### Medūsos galva
Finėjas, kovodamas dėl Andromedos, ketino susidoroti su Persėju, bet šis parodė gorgonės Medūzos galvą ir Finėjas kartu su savo bendrais suakmenėjo.

Polidektas sukvietė savo draugus kovai su Persėju, bet šis tik parodė jiems Gorgonės galvą ir jie beregint suakmenėjo. 

Vėliau Persėjas, atsidėkodamas už pagalbą, atidavė gorgonės galvą Atėnei, kuri ja papuošė savo skydą.

## Išnašos
Trikampis (žvaigždynas)

**Trikampis** (*Triangulum*, *Tri*) – 78-as pagal dydį šiaurės pusrutulio žvaigždynas. Lietuvoje matomas rudens mėnesiais. Žvaigždynas aprašytas Ptolemėjaus dar senovės Graikijoje, bet Romoje buvo vadinamas *Sicilija* (salos globėjos Cereros prašymu Jupiteris įkėlė salos pavadinimą į dangų). Vienas iš 48 žvaigždynų aprašytų Ptolemėjaus.

Svarbesni objektai:
* Spiralinė galaktika M 33 (*Trikampio galaktika*).

Ryškiausios žvaigždės:
* **Metalachas** – α Tri 3m,42
Vilkas (žvaigždynas)

**Vilkas** (*Lupus*, *Lup*) – 46-as pagal dydį pietų pusrutulio žvaigždynas. Lietuvoje praktiškai nematomas. 1006 m. žvaigždyne buvo pastebėta supernova.

Pavadinimo kilmė nėra aiški. Hiparchas šioje vietoje buvo pažymėjęs *Therion* (pabaisa): tai galėjo būti Heraklio žygdarbio, iliustracija (kuriame nukauna Erimanto pabaisą). Gali būti, kad Klaudijus Ptolemėjus taip išvertė Lidijos karaliaus Likaono vardą.

Ryškiausios žvaigždės:
* **Menas** – α Lup 2m,30
* **Kekouan** – β Lup 2m,68
Žirgelis

**Žirgelis** (*Equuleus*, *Equ*) – 87-as iš 88-ių pagal dydį šiaurės pusrutulio žvaigždynas (už jį mažesnis tik Pietų Kryžius). Lietuvoje matomas rudens mėnesiais.

Nors žvaigždynas labai mažas ir neryškus, jis žinomas nuo seniausių laikų – esą, Žirgeliu mėgdavęs pasiversti Dzeusas. Dažnesnė versija – tai yra Pegaso brolis Celaris.

Ryškiausios žvaigždės:
* **Kitalfaras** – α Equ 3m,92
Enipėjas

Graikų mitologijoje **Enipėjas** – potamas, Okeano ir Tetijos sūnus.

Enipėją mylėjo mirtinga moteris vardu Tiro, kuri buvo ištekėjusi už mirtingojo vyro Kretėjaus. Ji persekiojo Enipėją, kuris vis ją atstumdavo. Vieną dieną, Poseidonas, užsimaskavęs kaip Enipėjas, suviliojo Tiro, iš jų sąjungos gimė broliai dvyniai, Pelėjas ir Nelėjas.

Enipėjo upė yra Tesilijoje bei buvo svarbus faktorius Farsalo mūšyje.
Tiro

**Tiro** graikų mitologijoje – Salmonėjaus dukra, Pelėjo ir Nelėjo motina. Jos tėvas Salmonėjus buvo Atamanto brolis.

Tiro buvo ištekėjusi už Kretėjo su kuriuo turėjo sūnų Aesoną, bet mylėjo upės dievą Enipėją. Ji persekiojo Enipėją, kuris vis ją atstumdavo. Vieną dieną Poseidonas užsimaskavo kaip Enipėjas ir suviliojo Tiro, iš jų sąjungos gimė broliai dvyniai, Pelėjas ir Nelėjas. Tiro buvo išaiškinta ir prarado savo vaikus, brolius užaugino tarnaitė. Suaugę jie susirado Tiro ir susiruošė užmušti savo pamotę Sidero už blogą elgesį su jų motiną. Sidero pasislėpė Heros šventykloje, bet Pelėjas ją nužudė vis tiek, taip sukeldamas amžiną Heros įtūžį sau bei Jasonui ir argonautams.
Eridanas (žvaigždynas)

**Eridanas** (*Eridanus*, *Eri*) – 6-as pagal dydį pietinio pusrutulio žvaigždynas. Lietuvoje žiemos mėnesiais galima stebėti šiaurinę žvaigždyno dalį. Nicolas Louis de Lacaille 1763 m. dalį Eridano žvaigždyno išskyrė į atskirą Krosnies žvaigždyną. Eridanas – mitinė upė, kurioje nuskendo Fajetonas. Senuosiuose žvaigždėlapiuose Eridanas pavaizduotas ištekantis iš ąsočio, kurį laiko Vandenis.

Ryškiausios žvaigždės:
* **[[Achernaras]]** – α Eri 0m,45 (10-ta pagal ryškumą dangaus žvaigždė, Lietuvoje nematomas).
* **Kursa** arba **Dalimas** – β Eri 2m,78
* **Zaurakas** – α Eri 2m,95
Kiti objektai:
* Raganos Galvos ūkas IC 2118
* Planetiškasis ūkas NGC 1535
Burės (žvaigždynas)

**Burės** (*Vela*, *Vel*) – 32-as pagal dydį pietinio pusrutulio žvaigždynas. Lietuvoje nematomas. Burių žvaigždynas išskirtas 1763 m., kai Nicolas Louis de Lacaille Argonautų Laivo žvaigždyną padalino į Burių, Kompaso, Laivo Kilio ir Laivagalio žvaigždynus. Žvaigždyne yra keli meteoritinių srautų (gama-,delta - velidų) kvadrantai.

κ *Vel* ir δ *Vel* kartu su ι *Car* ir ε *Car* sudaro „netikrą kryžių“, panašų į Pietų Kryžiaus žvaigždyną.

Ryškiausios žvaigždės:
* **Regoras** – γ Vel 1m,78 + 4m,27
* **Suhailis** – λ Vel 2m,21
Laivagalis (žvaigždynas)

**Laivagalis** (*Puppis*, *Pup*) – 20-as pagal dydį pietinio pusrutulio Paukščių Tako žvaigždynas. Lietuvoje vos matoma šiaurinė jo dalis. Žvaigždynas išskirtas 1763 m., kai Nicolas Louis de Lacaille **Argonautų Laivo** žvaigždyną padalino į Burių, Kompaso, Laivo Kilio ir Laivagalio žvaigždynus.

Įdomesni objektai:
* Padrikieji spiečiai M 46, M 47, M 93, NGC 2451.
Orionas (mitologija)

Graikų mitologijoje **Orionas** – Gajos ir Atlanto arba Poseidono ir gorgonės Eurialės sūnus. Vakarų kultūroje tapo medžiotojo archetipu.

Orionas įsimylėjo Meropę, bet Oinopionas (Oenopionas), Kios karalius, Meropės tėvas, nenorėjo vestuvių. Orionas Meropę išprievartavo. Keršydamas Oinopionas nugirdė Orioną, išdūrė jam akis ir išmetė jas į jūrą. Hefaistas pasigailėjo aklo Oriono ir davė jam vedlį berniuką Kedalioną. Kedalionas nuvedė Orioną į rytus, kur kylanti saulė grąžino Orionui regėjimą. Tada Orionas nusprendė nužudyti Oinopioną, bet Hefaistas pastatė karaliui požemius. Orionas negalėjo rasti karaliaus, todėl nuvyko į Delą.

Po to, kai paliko Eos (kuri išgydė jam akis), Orionas tapo Artemidės gerbėju. Ji galiausiai nužudė Orioną, bet yra skirtingi priežasties variantai:

# Orionas ir Artemidė buvo susižiedavę. Jos brolis Apolonas buvo įsitikinęs, kad jai nedera tekėti už mirtingojo. Apolonas prikalbino Orioną įbristi giliai į vandenį, o tada Artemidei pasiūlė strėle pataikyti nuo kranto į vos matomą tašką (iš tikrųjų į Oriono galvą). Ji pataikė ir nužudė Orioną.
# Orionas išprievartavo vieną iš Artemidės palydovių. Už tai Artemidė pasiuntė skorpioną, kad šis mirtinai įgeltų Orionui, ir jie abudu pateko į dangų kaip žvaigždynai. (Pasak kitos versijos, Orionui įgėlusį skorpioną pasiuntusi ne Artemidė, o Hera.) Legenda paaiškina, kodėl Skorpiono žvaigždynas pateka iškart po Oriono – skorpionas jį vis dar vejasi. Oriono šuo tapo Sirijumi, Didžiojo Šuns žvaigždyno žvaigžde.
Laivo Kilis

**Laivo Kilis** (*Carina*, *Car*) – 34-as pagal dydį pietinio pusrutulio žvaigždynas. Lietuvoje nematomas. Žvaigždynas išskirtas 1763 m., kai Nicolas Louis de Lacaille Argonautų Laivo žvaigždyną padalino į Burių, Kompaso, Laivo Kilio ir Laivagalio žvaigždynus.

Apie XVII a. – XVIII a. žvaigždyne buvo labai ryški žvaigždė η Car (viena masyviausių žvaigždžių: supermilžinės masė sudaro 100-150 Saulės masių), bet dabar ji tėra šešto ryškio žvaigždutė.

κ *Vel* ir δ *Vel* kartu su ι *Car* ir ε *Car* sudaro „netikrą kryžių“, panašų į Pietų Kryžiaus žvaigždyną.

Ryškiausios žvaigždės:
* **[[Kanopus]]** – α Car 0m,72 (antra pagal ryškumą naktinio dangaus žvaigždė po Sirijaus, Lietuvoje nematoma)
* **Miaplacidus** – β Car 1m,68
* **Avioras** – ε Car 1m,86
* **Aspidiska** – ι Car 2m,25
Kompasas (žvaigždynas)

**Kompasas** (*Pyxis*, *Pyx*) – 65-as pagal dydį pietinio pusrutulio žvaigždynas. Lietuvoje nematomas. Žvaigždyną 1763 m. aprašė prancūzų astronomas Nicolas-Louis de Lacaille, kuris Argonautų Laivo žvaigždyną padalino į Burių, Kompaso, Laivo Kilio ir Laivagalio žvaigždynus (pilnas pirminis pavadinimas *Pyxis Nautica*).

Žvaigždyne nėra ryškių žvaigždžių. Žvaigždyną kerta Paukščių tako plokštuma.

## Šaltiniai
Keto

**Keto** (gr. Κητος, „jūros pabaisa“) graikų mitologijoje – paslaptinga vandens pabaisa, grėsmės, keistų padarų ir siaubo jūroje personifikacija. Ji – Gajos ir Ponto dukra. Galiausiai žodis „keto“ tapo santrumpa apybūdinančia bet kokią jūros pabaisą, net ir dabar naudojamas. Jos vyras – Forkinas, su kuriuo jie susilaukė daug vaikų bendrai vadinamų Forkidais (Forkinais).

Graikų mene Keta buvo piešiama kaip gyvatiška žuvis. Pagal Keto taip pat yra pavadintas Banginio žvaigždynas.

Vaikai:
# Su Forkinu
## Echidna
## Gorgonės
### Eurialė
### Medūza
### Steno
## Grajos
### Deino
### Enio
### Pemfredo
## Hesperidės
### Aiglė
### Aretusa
### Eritėja
### Hesperija
## Ladonas
## Scilė
## Sirenos
## Toosa

## [[Nimfa]]
**Keto** – Okeano duktė, okeanidė najadė, dievo Helijo mylimoji. Su Helijumi susilaukė žvaigždės nimfos Astridės, upės dievo Hidaspo žmonos.

## Išnašos

## Literatūra
* „Nonnos, Dionysiaca“ – graikų epas (5 a.)
Keta (ežeras)

**Keta** () – ežeras Rusijoje, Krasnojarsko krašte, Taimyro rajone. Telkšo Putorano plynaukštėje. Ilgis 94 km, plotis 14 km. Vandens skaidrumas 6-11 m. Užšąla spalį, atitirpsta birželį. Iš Ketos ežero išteka Rybnajos upė (Piasino ežero baseinas).

Sutinkama 15 žuvų rūšių: šližys, šalvis, sykas, kiršlys, vėgėlė, lydeka, ešerys, raibapelekis kūjagalvis, seliava, peledė ir kt.

## Šaltiniai
Lyra (žvaigždynas)

**Lyra** (*Lyra*, *Lyr*) – 52-as pagal dydį šiaurinio pusrutulio ryškus žvaigždynas. Žvaigždyne yra kelių meteoritų srautų (alfa-, birželio ir t. t. lyridai) kvandrantai. Lyros žvaigždyno ryškiausia žvaigždė Vega kartu su Erelio Altayru ir Gulbės Denebu sudaro ryškų trikampį, vadinamą „vasaros trikampiu“.

## Mitai
Senuose žvaigždėlapiuose Lyros žvaigždynas vaizduojamas kaip erelis, laikantis lyrą. Tai gali būti Heraklio žygdarbio, kuriame jis nugali Stimfelo paukščius, iliustracija (šalia Lyros yra Erelio ir Gulbės žvaigždynai).
Pagal kitą versiją tai – Hermio pasigamintas muzikos instrumentas (ant vėžlio kiauto ištempęs stygas). Dar viena istorija pasakoja apie Orfėjo lyrą.

## Ryškiausios žvaigždės
* Vega – α Lyr 0m,03 (5-a pagal ryškumą nakties žvaigždė, pirmoji nufotografuota dangaus žvaigždė (1850 m.)
* **Šeljakas** – β Lyr 0m,03
* **Sulafatas** – γ Lyr 0m,03
* **Aladfaras** – η Lyr 0m,03

## Kiti objektai
* Planetiškasis *Žiedo ūkas* M 57
* RR Lyr – pirmoji atrasta (1901 m.) trumpaperiodė cefeidė, kurios vėliau pavadintos *lyridėmis*.
Metidė

**Metidė** arba **Metija** („išmintis“ arba „išmintingas patarimas“) graikų mitologijoje – titanidė, pirmoji garsi ir jam lygi Dzeuso žmona, Atėnės motina. Taigi, Atėnė buvo išminties dukra, ir tapo išminties ir gilios minties deivė. 

Metidė buvo Okeano ir Tetijos dukra, gimusi ankstyvesniu laikotarpiu nei Dzeusas ir jo broliai. Ji taip pat buvo Poro motina. 

*Užaugęs Dzeusas paragino Metidę, kad ši duotų Kronui išgerti stebuklingo gėrimo, tada šis visus Dzeuso brolius  atrijo atgal.
*Dzeusas sugulė su Metide, bet pabijojo pasekmių. Buvo pranašystė, kad Metidė pagimdysianti sūnų, kuris bus galingesnis net už Dzeusą. Norėdamas to išvengti Dzeusas ją apgavo įkalbėjęs pasiversti muse, kurią prarijo. Bet jau buvo per vėlu, nes Metidė jau laukėsi vaiko. Laikui einant ji pradėjo daryti savo būsimai dukrai šalmą ir mantiją. Jos kalimas, kai ji gamino šalmą sukėlė Dzeusui didelį skausmą galvoje ir Prometėjas, Hefaistas, Hermis ar Palamaonas (pagal skirtingus šaltinius) kirviu suskaldė Dzeuso galvą prie Tritono upės, pagal tai Atėnė gavusi epitetą *Tritogenija*. Atėnė iššoko iš Dzeuso galvos, užaugusi, ginkluota ir šarvuota, ir Dzeusui nieko skausmingiau nebuvo už tą įvykį. 
*1979 m. Metidė, nedidelis jos vardu pavadintas Jupiterio planetos palydovas.
Hebė

**Hebė** („jaunystė“ arba „gyvenimo grožis“) graikų mitologijoje – jaunystės deivė, Dzeuso ir Heros dukra. Romėnų ekvivalentas – deivė Juventa. Ji taip pat buvo taurininkė Olimpo kalne patarnaudama dievams ir deivėms, patiekdavusi nektarą ir ambroziją, iki kol nesusituokė su Herakliu. Jos darbo įpėdinis Olimpe buvo Trojos princas Ganimedas. Ji ruošusi Arėjui vonias ir padėjusi Herai įlipti į karietą.
Delfinas (žvaigždynas)

**Delfinas** (*Delphinus*, *Del*) – 69-as pagal dydį šiaurės pusrutulio žvaigždynas. Lietuvoje matomas rudens mėnesiais.

## Mitai
Viena legenda byloja apie tai, kaip graikų poetas ir dainininkas Arionas plaukė laivu, jūrininkai susimokė ir išmėtė jį į jūrą. Poeto gyvybę išgelbėjo delfinai.
Kita legenda susijusi su Poseidonu, kuris siekė Amfitritės širdies, bet ji pasislėpė. Tik delfinas rado Amfitritę, už tai buvo įkeltas į dangų.

## Ryškiausios žvaigždės
* **Sualocinas** – α Del 3m,77
* **Rotanev** – β Del 3m,63
Varnas (žvaigždynas)

**Varnas** (*Corvus*, *Cor*) – 70-as pagal dydį gana ryškus pietų pusrutulio žvaigždynas. Lietuvoje matomas pavasarį žemai prie horizonto.

Varno atsiradimas danguje aiškinamas taip: Varnas, tarnavęs Apolonui (kitur – Dzeusui), pasiųstas atnešti taurėje vandens, bet užsimiršo, belaukdamas, kol prisirps uogos. Supykęs Apolonas sviedė nepaklusnų Varną ir Taurę į dangų.

Ryškiausios žvaigždės:
* **Alchiba** (arab. k. *Palapinė*) – α Cor 4m,02
* **Kracas** – β Cor 2m,65
* **Gienachas** – γ Cor 2m,58
* **Algorabas** – δ Cor 2m,94
Taurė (žvaigždynas)

**Taurė** (*Crater*, *Cra*) – 53-as pagal dydį pietų pusrutulio žvaigždynas. Lietuvoje matomas pavasarį žemai prie horizonto. Žvaigždyne nėra ryškių žvaigždžių. Pasak legendos, danguje atsirado kartu su Varnu.
Sekstantas (žvaigždynas)

**Sekstantas** (*Sekstans*, *Sex*) – 47-as pagal dydį žvaigždynas, išsidėstęs abipus dangaus pusiaujo. 1687 m. žvaigždyną pavadino J. Hevelijus (įtraukė į *Firmamentum Sobiescianum sive Uranographia* atlasą), įamžindamas astronominį prietaisą, kurio neteko 1679 m. namuose kilus gaisrui.

Tai vienas blyškiausių žvaigždynų. Tik 5 žvaigždės yra ryškesnės nei 5,5. Ryškiausia žvaigždė – Sekstanto Alfa (regimasis ryškis – 4,5). Nė viena žvaigždė nepatenka tarp 200 ryškiausių.

Žvaigždynas matomas didžiumai pasaulio gyventojų. Lietuvoje žvaigždynas matomas vasario – balandžio mėnesiais.

## Išnašos
Didysis Šuo

**Didysis Šuo** (*Canis Major*, *CMa*) – 43-as pagal dydį ryškus pietinio pusrutulio žvaigždynas. Žvaigždynas žinomas nuo seniausių laikų, jame spindi ryškiausia naktinio dangaus žvaigždė Sirijus. Lietuvoje matomas žiemą. Vienas svarbiausių įvairiausių civilizacijų kulto bei navigacijos žvaigždynas. Lietuviškai žvaigždynas kartais vadinamas tiesiog *Šuns* (o Mažasis Šuo – *Šunelio* žvaigždynu).

## Mitai
Mitų susijusių su žvaigždynu yra nemažai: Artemidės nubausto medžiotojo Akteono šuo; romėnų Dianos šuo Procris, Auroros šuo Cefalas, bet dažniausiai – Oriono šuo, padedantis medžioti šalia esantį Kiškį arba Taurą.

## Ryškiausios žvaigždės
* **[[Sirijus]]** – α CMa, -1m,44 (ryškiausia nakties žvaigždė; dvinarė)
* **Mirzamas** – β CMa, 1m,98
* **Mulifeinas** – γ CMa, 4m,11
* **Vezenas** – δ CMa, 1m,83
* **Adhara** – ε CMa, 1m,50
* **Furudas** – ζ CMa, 3m,02
* **Aludra** – η CMa, 2m,45

## Kiti objektai
Padrikasis spiečius M 41.

## Šaltiniai
Kiškis (žvaigždynas)

**Kiškis** (*Lepus*, *Lep*) – 51-as pagal dydį pietinio pusrutulio žvaigždynas. Žvaigždynas žinomas nuo seniausių laikų, Lietuvoje matomas žiemą. Aiškios legendos nėra, veikiausiai tai Oriono medžiojamas gyvūnas. Žvaigždyne yra kamuolinis spiečius M 79.

Ryškiausios žvaigždės:
* **Arnebas** – α Lep, 2m,58
* **Nihalas** – β Lep, 2m,81
Admetas

**Admetas** – Ferajos Tesalijoje karalius, argonautas, jo tėvas Feretas, kurio garbei buvo pavadintas miestas. Admetas daugiausiai žinomas dėl savo romano su princese Alkestija. Ademtas su Alkestide susilaukė dviejų vaikų: Eumelo ir Perimelės. 

Už tai, kad Apolonas užmušė Pitoną, jis buvo nubaustas Dzeuso – devyneriems metams išvarytas iš Olimpo. Per tą laiką jis piemeniu tarnavo karaliui Admetui. Kadangi Admetas buvo geras Apolonui, dievas pažadėjo jam, kad kai ateis laikas Admetui mirti, vietoje jo bus leista mirti kitam. Vėliau Admetas įsimylėjo Alkestidę. Jos tėvas buvo karalius Pelijas. Jis pasakęs, kad tik tada duosiąs sutikimą jų vedyboms, jeigu Admetas vadelios karo vežimą traukiamą liūtų, šernų ir kitų laukinių gyvūnų. Per vestuves Admetas užmiršo paaukoti Artemidei, todėl užpykusi deivė pasiuntė į jaunavedžių guolį daugybę gyvačių, pranašaudama Admetui greitą mirtį. Pagal Euripido tragediją „Alkestidė“ mirtis grėsė Admetui po kelių laimingos santuokos metų. Niekas, net tėvai, nesutiko mirti vietoj sūnaus, todėl pasiaukojo Admeto žmona Alkestidė. Tačiau ją nuo mirties išgelbėjo ir sugrąžino Admetui Heraklis (pagal kitą variantą Persefonė). (plačiau žr. Alkestidė)
Balandis (žvaigždynas)

**Balandis** (*Columba*, *Col*) – 54-as pagal dydį pietinio pusrutulio žvaigždynas. Lietuvoje žiemą matoma šiaurinė žvaigždyno dalis. 

Ryškiausia žvaigždyno žvaigždė - Faktas (Phact), kurios regimasis ryškis 2m,65.
Rurouni Kenshin

**Rurouni Kenshin** (, ) yra manga komiksai, sukurti Nobuhiro Vacuki, istoriškai sekantys ankstyvąjį Meidži laikotarpį, kartu atpasakojant ir išgalvotų veikėjų išgyvenimus. 1996 m. manga buvo adaptuota į televizijos anime serialą **Samurajai X**, kuris eteryje rodytas iki 1998 m. rugsėjo 8 d. Tai pat buvo išleista anime filmas, dvi OVA serijos, keletas lengvųjų romanų, videožaidimų ir trys vaidybiniai filmai.

2014 m. duomenimis, parduota per 70 mln. manga komiksų kopijų vnt.

## Sandara
Kūrinį sudaro 6 OVA epizodai, kurių pirmuose keturiuose rodomas pagrindinio veikėjo Himuros Kenšino gyvenimas jaunystėje kovojant prieš Tokugavos šiogūnatą. Penktoji ir šeštoji OVA – kitokia serijų pabaigos versija, su kuria nesutinka pats kūrėjas Nobuhiro Vacuki.
Serialą sudaro 95 penkios serijos, kurios skirstomos į 3 dalis: „Klajojantis samurajus“, „Legenda apie Kiotą“ ir „Meidžio eros pasakojimai“.
Taip pat yra išleistas vienas filmas: „Samurajus X: giesmė Meidžio restauracijos patriotams“ (*Samurai X: Ishin shishi no requiem*).

## Siužetas

### Priešistorė
Priešistorėje vaizduojamas mažas vaikas, kurį nuo mirties išgelbėja kovos menų žinovas Hiko Seidžiuro (*Hiko Seijuro*). Kiek paūgėjęs vaikinas negali ignoruoti Kiote bręstančių revoliucijos nuotaikų ir palieka savo mokytoją kautis dėl „geresnio pasaulio“. Visose pirmose 4 OVA dalyse Himuros galvoje vyksta didžiulis žudiko ir tyro vaiko vidinis konfliktas. Galų gale, po jo mylimosios Tomoe mirties (Kenšinas pats ją netyčia nužudė) jis prisiekia sau po revoliucijos daugiau niekada nebežudyti.

### TV serialas
Serijos prasideda 11-taisiais Meidži eros metais (1878 m.). Serijose Kenšinas susipažįsta su Kamiya Kaoru, Sagara Sanosuke, Myojin Yahiko, Takani Megumi ir kitais.

### Poistorė
Ji vaizduojama 5 ir 6 OVA. 5-ojoje susirgusi Kaoru Jahikui pasakoja apie jos ir Kenšino praeitį. 6-ojoje vaizduojami paskutiniai Kenšino gyvenimo epizodai ir jo mirtis.

## Veikėjų autentiškumas
Dauguma „Rurouni Kenshin“ herojų turi savo prototipus. Kenšin – Gensai Kavakami, Sanosukė – Harada Sanosukė, Hadžimė Saito paliktas bene autentiškiausias. Atitinka tiek jo vardas ir pavardė, tiek ir slapyvardis (Fudžita Goro), kai dirbo policijai. Tiesa ir tai, kad jis dirbo Šinsengumi grupuotėje ir buvo 3-io būrio kapitonas. Įdomu tai, kad Sanosakio prototipas taip pat buvo Šinsengumi kapitonas.

## Kitose medijose
2011 m. birželio 28 d. buvo pranešta apie „Rurouni Kenshin“ adaptaciją vaidybinių filmų formoje. Kūrimą prodiusavo „Warner Bros.“, filmai pastatyti kino studijoje „Studio Swan“, juos režisavo Keishi Ōtomo. Pirmasis filmas „Rurouni Kenshin“ () Japonijoje pasirodė 2012 m. rugpjūčio 25 d. Kiti du jo tęsiniai „Didydis Kioto gaisras“ ((るろうに剣心 京都大火編 *Kyoto Taika-hen*) ir „Legendos pabaiga“ (るろうに剣心 伝説の最期編 *Densetsu no Saigo-hen*), atpasakojantys mangos Kioto sagą, išleisti 2014 m.

## Nuorodos
* 
*
Alopė

**Alopė** graikų mitologijoje – Eleusino karaliaus, Kerkiono dukra. Poseidonas mylėjosi su Alope, savo anūke pagal Kerkiono liniją, ir susilaukė Hipotūno. Alopė sūnų liepė auklei palikti miške, tačiau vaiką išpenėjo kumelė. Vėliau vaiką surado piemenys. Iš brangių kūdikio vystyklų Kerkionas suprato, kad tai jo anūkas. Kerkionas uždarė į kalėjimą (ar užkasė savo dukrą gyvą), bet Poseidonas pavertė ją versme netoli Eleusino. Tesėjui nužudžius Kerkioną, Eleusine valdžia atiteko užaugusiam Alopės sūnui.
Tartaras

**Tartaras** (gr. ταρταρος) graikų mitologijoje – kartu dievybė ir vieta požemio pasaulyje, esanti žemiau už Hadą. Senoviniuose atskiruose šaltiniuose ir misterijų mokyklose Tartaras yra nesusietas pirmas egzistuojantis „dalykas“ iš kurio gimė šviesa ir kosmosas.

Dzeusas Iliadoje tvirtina, kad Tartaras yra „taip žemai po Hadu, kaip žemė po dangumi“. Vieta yra taip toli nuo saulės ir taip giliai žemėje, kad Tartaras yra apsuptas trimis nakties sluoksniais, kuriuos supa bronzinė siena, apimanti visą Tartarą. Tai yra drėgna, šalta ir baisi bedugnė, pranykstanti tamsoje. Tartaras yra vienas iš primapradžių objektų, kartu su Chaosu, Gaja (Žemė), Erotu (meilė), kurie atsirado visatoje.

Kai pagal graikų mitologiją Hadas yra mirusiųjų vieta, Tartaras irgi turi daug gyventojų. Kai Kronas (titanų valdymas) atėjo į valdžią, jis įkalino kiklopus Tartare. Dzeusas juos išleido padėti kovoje prieš titanus. Galiausiai po 10 metų titanai buvo įveikti ir nutrenkti į Tartarą. Ten juos saugojo hekatonkheirai, penkiasdešimt galviai, šimtarankiai milžinai. Vėliau Dzeusas įveikė pabaisą Tifona, Tartaro ir Gajos sūnų, kurį taip pat nusviedė į bedugnę.

Tartaras taip pat vieta, kurioje atliekama bausmė. Pavyzdžiui, Sizifas, kuris buvo vagis ir žudikas, pasmerktas amžinai stumti didelį akmenį, kuris vis nurieda žemyn priėjus viršūnę. Ten dar buvo Iksionas, pirmasis žmogus praliejęs giminaičio kraują. Jis padarė taip, kad jo būsimos žmonos tėvas įkristų į degančių anglių duobę, taip norėdamas išvengti nuotakos mokesčio. Atitinkama bausmė buvo amžinai suktis ant degančio rato. Tantalas, kuris norėjo dievams paduoti vietoje maisto savo sūnų. Jis turėjo stovėt vandens baseine, virš jo yra lengvai pasiekiamos medžio šakos pilnos prisirpusių vaisių, kai tik jis siekia vaisiaus, šakos pakelia jo siekiamą valgį neleisdamos paimti. Kai tik Tantalas pasilenkia atsigerti vandens, vanduo nuslūgsta, prieš jam išgeriant bent kiek.

Romėnų mitologijoje Tartaras yra vieta, kur keliauja nusidėjėliai. Aeneidėje Virgilijus aprašė kaip milžinišką vietą, apsupta Flegetono, degančios upės, ir trigubos sienos, kad nusidėjaliai nepabėgtų. Tartarą saugo Hidra su penkiasdešimt juodų nasrų, kuri yra prie spiegiančių vartų saugomų vienalyčių adamanto kolonų, medžiagos panašios į deimantą, tokios tvirtos, kad niekas negali jos prakirsti. Viduje yra pilis su plačiomis sienomis ir aukštais metaliniais bokštais. Tisifonė, viena iš Furijų, atstovaujanti kerštą, nemiegodama stovi sargyboje bokšto viršuje plakdama botagu. Ten, sakoma, yra bedugnė, kurios gylis dvigubai didesnis nei Olimpo aukštis. Bedugnės apačioje guli titanai, Alonėjaus dvyniai sūnus ir daug kitų nusidėjėlių, nubaustų už panašias graikų mituose aprašytas nuodėmes.
 
Trys teisėjai Ajakas, Radamantas ir Minas sprendžia, kurie iš numirusiųjų keliaus į Tartarą. Radamantas teisia azijiečių sielas; Ajakas teisia europiečių sielas; Minas teisia graikus.

Iš graikų žodžio atsirado etnonimas *tartarai*, atseit, baisūs žmonės lyg iš pelenų.